**Проекто – договор**

**Д О Г О В О Р**

**№...........**

Днес на ..................2020 г., в гр. Плевен, между:

**МЕДИЦИНСКИ УНИВЕРСИТЕТ – ПЛЕВЕН**, ул. “Климент Охридски” № 1, ЕИК по БУЛСТАТ 000405689, ДДС №BG 000405689, представляван от **Ректора – Проф. Д-р Славчо Томов, д.м.н.,** с Финансов директор Ибрахим Потурлиев от една страна, наречен **ВЪЗЛОЖИТЕЛ /КУПУВАЧ/**

и

със седалище и адрес на управление:................................................................. ......................................................................................, ЕИК/БУЛСТАТ, .......................... представляван от ...................................................................., определен за изпълнител след проведено публично състезание за възлагане на обществена поръчка № ..............................................., от друга страна, наречен **ИЗПЪЛНИТЕЛ /ПРОДАВАЧ/**,

на основание чл. 112 и сл. от ЗОП, в вр. с чл. 68 и сл. от ППЗОП се сключи настоящият договор за следното:

**І.ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема за своя сметка и свой риск доставя/периодично/ и монтира мебели за обзавеждане на зали и кабинети, по предварителна заявка за нуждите на МУ-Плевен, наричани по-долу „стоките”, съгласно техническа спецификация /Приложение №1/, неразделна част от този договор.

**Чл. 2.** Видът и количеството на конкретните заявки се определят едностранно от ВЪЗЛОЖИТЕЛЯ в зависимост от потребностите и финансовата му обезпеченост с писмена заявка или заявка по тел./факс.

**II. ЦЕНА И НАЧИН НА ПЛАЩАНЕ**

**Чл. 3.** (1) Единичните цени/сДДС/ на стоките, предмет на договора, са фиксирани в приложената от Изпълнителя ценова оферта към момента на представянето на същата, /Приложение №2 към договора/.

(2) Цената на конкретно заявената стока е франко МУ-Плевен и включва всички разходи до мястото на доставката, включително изработка, доставка, монтаж и транспортни и разтоварни разходи, мита и ДДС.

(3) Стойността на договора, съгласно ценово предложение е в размер на ……………………, като тази стойност не е окончателна. Окончателна стойност по договора се определя от видът и количеството на конкретните поръчки на ВЪЗЛОЖИТЕЛЯ в зависимост от потребностите и финансовата му обезпеченост за срока на договора.

**Чл. 4.** Място на доставката и монтаж– Медицински университет - Плевен, ул. ”Климент Охридски” № 1.

**Чл. 5.** Плащането на стойността на доставеното и монтираното по чл. 1 от договора се извършва по банков път след доставка и монтаж на мебелите, срещу представена фактура с платежно нареждане по банкова сметка на ИЗПЪЛНИТЕЛЯ: банка: ............................................, IBAN: ...........................................; BIC ................, при условия на отложено плащане – до 30/тридесет/ календарни дни от датата на съответната доставка и подписване на складова разписка. Плащането по договора се осъществява съобразно система за разплащане СЕБРА.

**ІІІ. СРОК НА ДОСТАВКА**

**Чл. 6.** (1) Договорът се подписва за срок от 18/осемнадесет/месеца, считано от датата на подписването му, като действието му се продължава до определянето на ИЗПЪЛНИТЕЛ по реда на ЗОП, ако нито една от страните, в едномесечен срок преди изтичането му не изпрати писмено предизвестие за прекратяване.

(2) Срокът на конкретната доставка е .............. работен/и дни от съответната заявка по предмета на договора.

(3) Срокът за монтаж е ……………работни дни от доставеното по съответната заявка.

**ІV. ДОСТАВКА И ПРЕДАВАНЕ НА СТОКИТЕ. РИСКОВЕ**

**Чл.** **7.** Предаването на стоките се извършва в склада на МУ-Плевен и се издава складова разписка, придружена с оригинална фактура.

**Чл. 8.** Рискът от случайно погиване и повреждане на стоките преминава върху ВЪЗЛОЖИТЕЛЯ от момента на предаването й.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ се задължава, както следва:

- да извършва в уговорения срок доставката на стоките по заявка на ВЪЗЛОЖИТЕЛЯ, със собствен транспорт, за своя сметка и осигурява разтоварните работи.

- през гаранционния срок участникът ще поеме всички разходи – транспорт, труд, резервни части и др. на доставените стоки, посочени в техническите спецификации

**Чл. 10.** ИЗПЪЛНИТЕЛЯТ има право да получи цената на стоките в размера, по начин и в сроковете, уговорени в настоящия договор.

**Чл. 11.** ИЗПЪЛНИТЕЛЯТ не отговаря за недостатъци, които са били известни на ВЪЗЛОЖИТЕЛЯ при сключване на договора и за дефекти възникнали, при неправилно съхранение.

**Чл. 12.** ИЗПЪЛНИТЕЛЯТ гарантира качеството на доставените стоки и отговаря за всички явни и скрити недостатъци.

**Чл. 13.** (1) Когато ИЗПЪЛНИТЕЛЯТ е обявил в офертата си, че ще използва подизпълнител, сключва договор за подизпълнение с подизпълнителите, посочени в офертата. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

(2) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(3) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 14.** ВЪЗЛОЖИТЕЛЯТ има право да получи стоките в уговорения срок, като ги съхранява съгласно стандартите и изискванията на производителя.

**Чл. 15.** ВЪЗЛОЖИТЕЛЯТ заявява/чрез писмена заявка или заявка по тел./факс/ вида и количеството на стоките, предмет на настоящият договор, в зависимост от потребностите и финансовата му обезпеченост.

**Чл. 16.** ВЪЗЛОЖИТЕЛЯТ е длъжен да заплати уговорената цена на доставените стоки в уговорените срокове и да приеме доставената и монтирана стока, като издаде складова разписка, придружена с оригинална фактура.

**Чл. 17.** ВЪЗЛОЖИТЕЛЯТ има право на рекламации за явните и скритите недостатъци на доставените и монтирани стоки в 15-дневен срок от доставката и монтажа или от откриването им. Ако ВЪЗЛОЖИТЕЛЯТ не се възползва от правото си, стоката се счита за одобрена.

**Чл. 18.** При недостатъци на доставените стоки, ВЪЗЛОЖИТЕЛЯТ има право да иска те да бъдат заменени с други със същите характеристики и с необходимото качество съгласно спецификацията или да ги приеме с недостатъците, като иска отбив от цената.

**VІІ. КАЧЕСТВО, ГАРАНЦИИ, РЕКЛАМАЦИИ, ОТГОВОРНОСТИ**

**Чл. 19.** Качеството на стоките- предмет на настоящия договор, следва да отговаря на техническите стандарти на производителя.

**Чл. 20.** Към датата на доставката, гаранционният срок за стоките е в размер на ..... месеца, считано от датата на доставката и монтажа.

**Чл. 21.** ВЪЗЛОЖИТЕЛЯТ може да предявява рекламации пред ИЗПЪЛНИТЕЛЯ за:

а) количество и некомплектност на стоките /явни недостатъци/

б) качество /скрити недостатъци/.

**Чл. 22.** Рекламации на стоките се правят в 15 /петнадесет/ дневен срок от датата на доставяне и монтиране, с протокол, съставен от двете страни.

**Чл. 23.** В рекламациите се посочва точното количество на получените стоки с техния фабричен номер/когато е приложимо/, основанието за рекламация и конкретното искане на ВЪЗЛОЖИТЕЛЯ.

**Чл. 24.** При основателни рекламации ИЗПЪЛНИТЕЛЯТ е длъжен за своя сметка и риск да подмени договорената стока.

**Чл. 25. (1)** За неизпълнение на задълженията си по настоящия договор, неизправната страна дължи на изправната неустойка в размер на законната лихва, съгл. ПМС 426/18.12.2014 г. за определяне размера на законната лихва по просрочени задължения в левове, на ден върху стойността на неизпълненото в договорените срокове задължение, както и обезщетение за пропуснати ползи и претърпени вреди от забавата или неизпълнението.

(2) Не се счита за забава просрочено плащане от страна на ВЪЗЛОЖИТЕЛЯ при прилагане на системата за разплащане СЕБРА.

**VІІІ. ГАРАНЦИЯ ЗА ИЗПЪЛНЕНИЕ**

**Чл. 26.** Видове гаранции, размер и форма на гаранциите.

(1) Видове и размер на гаранциите:

(1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 1% от стойността на Договора по чл. 3, ал.3 или сумата от ………………….;

(1.2) Изпълнителят представя документи за внесена гаранция за изпълнение на Договора към датата на сключването му.

(2) Форма на гаранциите: Изпълнителят избира формата на гаранцията измежду една от следните: парична сума внесена по банковата сметка на Възложителя; банкова гаранция; или застраховка, която обезпечава изпълнението чрез покритие на отговорността на Изпълнителя.

**Чл. 27.** Изисквания по отношение на гаранциите, както следва:

(1) Когато гаранцията се представя във вид на **парична сума**, тя се внася по следната банкова сметка на Възложителя: IBAN: BG08 UBBS 8888 3318 3072 03; BIC: UBBS BGSF, Банка: „ОББ“ АД - клон Плевен. Всички банкови разходи, свързани с преводите на сумата са за сметка на Изпълнителя;

(2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 /тридесет/ дни.

(2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(2.2) Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

(3) **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 /тридесет/ дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 28.** Задържане и освобождаване на гаранциите, както следва:

(1) **ВЪЗЛОЖИТЕЛЯТ** се задължава да възстанови на **ИЗПЪЛНИТЕЛЯ** сумата за гаранцията, както следва: частично/периодично/ освобождаване на гаранцията, съответно на изпълнената част от предмета на договора, по време на изпълнение му, както следва: на 2/два/ пъти, по равно – по 50%, до 20/двадесет/ работни дни, след 10-я месец от сключване на договора и до 20/двадесет/ работни дни след изтичане срока на договора.

(2) Освобождаването на гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице/изпращане на писмено уведомление до застрахователя.

(3) Възложителят не дължи лихви върху сумите по предоставените гаранции, независимо от формата, под която са предоставени.

(4) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранциите.

(5) Възложителят има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя. В тези случаи, Възложителят има право да усвои от гаранцията за изпълнение суми, покриващи отговорността на Изпълнителя за неизпълнението. В допълнение към горното, Страните изрично се споразумяват, че:

1. Възложителят има право да задържи гаранцията в пълен размер при системен (три или повече пъти в рамките на 1/един/ месец) отказ от страна на Изпълнителя за доставка на заявени от Възложителя Продукти; и/или при системно (три или повече пъти в рамките на 1/един/ месец) Несъответствие на доставените Продукти с договорените изисквания;

2. При неизпълнение на задължения на Изпълнителя за отстраняване на явни и/или скрити Несъответствия, установени по предвидения в Договора ред, в договорения срок, както и отказ за доставка на заявени Продукти, Възложителят има право да задържи от гаранцията за изпълнение суми, на стойност съответно на Несъответстващите Продукти или на Продуктите, чиято доставка е отказана.

(6) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.

(7) В случай на задържане от Възложителя на суми от гаранциите, Изпълнителят е длъжен в срок до 3 /три/ дни да допълни съответната гаранция до размера ѝ, уговорен в чл.26, ал.(1.1), като внесе задържаната от Възложителя сума по сметка на Възложителя, или учреди банкова гаранция за сума в размер на задържаната или да застрахова отговорността си до размера в чл.26, ал. (1.1).

**IX. НЕУСТОЙКИ**

**Чл. 29.** (1) При забавено изпълнение на задължения по Договора от страна на Изпълнителя, същият заплаща на Възложителя неустойка в размер на 0,1 % ( нула цяло и едно на сто) от стойността на Продуктите, чиято доставка е забавена, или по отношение на които не са отстранени констатираните Несъответствия в договорения срок, за всеки просрочен ден, но не повече от 10 % (десет на сто) от цената на стоката, за която се отнася забавата.

(2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0,1% (нула цяло и едно на сто) от дължимата сума за всеки просрочен ден, но не повече от 10 % (десет на сто) от размера на забавеното плащане.

(3) При прекратяване на настоящия Договор от Възложителя на някое от основанията по чл. 30, ал. 1, т .6.2 и т. 6.4, Възложителят има право да получи неустойка в размер на сумата по гаранцията за изпълнение на Договора, включително да усвои сумите по предоставените гаранции.

(4) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение.

(5) Неустойките се заплащат незабавно, при поискване от Възложителя, по следната банкова сметка IBAN: BG98 UBBS 8888 3118 3072 00; BIC: UBBS BGSF; Банка: „ОББ“ АД - клон Плевен В случай че банковата сметка на Възложителя не е заверена със сумата на неустойката в срок от 14 /четиринадесет/ дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

**ПОДИЗПЪЛНИТЕЛИ[[1]](#footnote-1)**

**Чл. 29А.** (1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(4) Независимо от използването на подизпълнители, отговорността за изпълнение на настоящия Договор и на Изпълнителя.

(5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на договора от страна на Възложителя и за усвояване на пълния размер на гаранцията за изпълнение.

(6) Когато ИЗПЪЛНИТЕЛЯТ е обявил в офертата си, че ще използва подизпълнител, сключва договор за подизпълнение с подизпълнителите, посочени в офертата. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

(7) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**Чл. 29Б.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

* приложимите клаузи на Договора са задължителни за изпълнение от подизпълнителите;
* действията на Подизпълнителите няма да доведат пряко или косвено до неизпълнение на Договора;
* при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Чл. 29В.** (1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(2) Разплащанията по ал. 1 се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(3) Към искането по ал. 2 Изпълнителят предоставя становище, от което да е видно дали оспорва плащанията или част от тях като недължими.

(4) Възложителят има право да откаже плащане по ал. 2, когато искането за плащане е оспорено, до момента на отстраняване на причината за отказа.

**X. ПРЕКРАТЯВАНЕ. ОБЩИ УСЛОВИЯ**

**Чл. 30. (1)** Договорът се прекратява в следните случаи:

1. с изтичане на срока му, като действието на договора се продължава до определянето на ИЗПЪЛНИТЕЛ по реда на ЗОП, ако нито една от страните, в едномесечен срок преди изтичането му не изпрати писмено предизвестие;

2. по взаимно съгласие между страните, изразено в писмена форма;

3. при виновно неизпълнение на задълженията на една от страните по договора с 7-но предизвестие от изправната до неизправната страна;

4. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

5. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“/ „непредвидено обстоятелство“) продължила повече от 14/четиринадесет/ дни ;

6. едностранно от Възложителя, без предизвестие:

6.1. когато Изпълнителят забави изпълнението на задължение по настоящия Договор с повече от 14/четиринадесет/ дни;

6.2. при системно (три и повече пъти) в рамките на 1/един/ месец, неизпълнение на задълженията на Изпълнителя: (а) забавяне на доставка на стоки; и/или (б) забавяне или отказ за отстраняване на Несъответствия на стоки, констатирани по реда на Договора; и/или (в) отказ за извършване на доставка; и/или (г) доставки на стоки с Несъответствия с изискванията на Договора, констатирани по реда на Договора;

6.3. в случай, че Изпълнителят бъде лишен от право да упражнява дейността си;

6.4. когато Изпълнителя ползва подизпълнител, без да е декларирал това в офертата си;

6.5. когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;

6.6. когато се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1, въз основа на които е следвало да бъде отстранен от процедурата;

6.7. когато поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

(2) В случаите по ал. 1, т. 6.6 и 6.7 Възложителят не дължи обезщетение за претърпените вреди от прекратяването на договора или рамковото споразумение.

**Чл. 31.** Настоящият договор не може да бъде изменян, освен по изключение в случаите на чл. 116 ЗОП.

**Чл. 32.** (1) Когато неизпълнението на този договор се дължи на възникването на непреодолима сила или непредвидени обстоятелства, изпълнението на задълженията по него на всяка от страните се спират за времето на действието на непреодолимата сила или непредвиденото обстоятелство.

(2) Непреодолима сила са обстоятелства от извънреден характер, което възниква след подписването на този договор и страните при полагане на дължимата грижа не са могли или не са били длъжни да ги предвидят или предотвратят, като пожар/изкл. е умишлен/, наводнение или друго природно бедствие, стачки, саботаж, бунтове, граждански вълнения, състояние на война, ембарго и др.

(3) Непредвидени обстоятелства са обстоятелствата, възникнали след сключване на договора, независимо от волята на страните, които не са могли да бъдат предвидени и правят невъзможно изпълнението при договорените условия.

(4) Страната, която не може да изпълни задълженията си по този договор поради непреодолима сила или непредвидено обстоятелство, не носи отговорност. Същата е длъжна в срок до 7 работни дни писмено да извести другата страна за непреодолимата сила/непредвиденото обстоятелство и евентуалните последствия от нея за изпълнението на този договор. В случай, че не изпрати никакво известие, дължи обезщетение за вредите от това.

(5) Не може да се позовава на непреодолима сила/непредвидени обстоятелства онази Страна, чиято небрежност или умишлени действия или бездействия са довели до невъзможност за изпълнение на Договора.

**Чл. 33.** За неуредените въпроси се прилага ЗОП, ППЗОП, ЗЗД и общото гражданско законодателство.

**Чл. 34.** Възникналите спорове се решават чрез преговори и по взаимно съгласие, а при непостигането му - по съдебен ред.

**Чл. 35.** (1) Всички съобщения между страните свързани с изпълнението на този договор са валидни, ако са направени в писмена форма, подписана от упълномощените представители на Възложителя и Изпълнителя.

(2) За дата на съобщението се смята:

* датата на предаването–при връчване на съобщението;
* датата на пощенското клеймо на обратната разписка при изпращане по пощата;

- датата на приемането при изпращане по факс.


(3) Валидни адреси на страните:

**ВЪЗЛОЖИТЕЛ: ИЗПЪЛНИТЕЛ:**

гр. Плевен, ул. “Кл. Охридски” 1 .............................................

Факс 064/801-603 факс………………………..

4**)** При промяна на банковите сметки, адреси, телефони и др. засягащо предмета на договора, съответната страна уведомява своевременно писмено другата.



1. **Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители** [↑](#footnote-ref-1)